Príloha č. 14 OVS

**Ekvivalent**

V prípade ak navrhovateľ ponúka ekvivalentné riešenie, vo svojej ponuke predloží dôkazy, že ním navrhované riešenie rovnocenným spôsobom vyhovuje požiadavkám definovaným v technických špecifikáciách. Z predloženého dokumentu musia byť zrejmé informácie o technických parametroch ponúkaných materiálov a výrobkov, t.j. musí byť zrejmé, že navrhovateľom ponúkaný tovar spĺňa požiadavky stanovené vyhlasovateľom. Vyhlasovateľ zastúpený odbornou komisiou na základe predložených dôkazov posúdi či ponúkané riešenie spĺňa požiadavky na predmet zákazky.

V prípade, že navrhovateľ ponúka vo svojom riešení ekvivalenty, vypracuje „Zoznam ponúkaných ekvivalentných položiek“ a tento zoznam bude predložený v ponuke navrhovateľa.

Nacenenie ekvivalentov bude navrhovateľom v prípade potreby prevedené v Cenovom návrhu v položke č. 8.

„Zoznam ponúkaných ekvivalentných položiek“ bude slúžiť na identifikáciu ekvivalentov (ako tzv. „prevodník“ medzi položkami požadovanými a navrhnutými ekvivalentami).

V závislosti od ponúkaného ekvivalentného riešenia navrhovateľ môže predložiť skúšobný protokol alebo osvedčenie vydané orgánom posudzovania zhody vykonávajúcim činnosti posudzovania zhody vrátane kalibrácie, skúšania, osvedčovania a inšpekcie, ktorý je akreditovaný podľa osobitného predpisu, ako dôkaz, že stavebné práce (materiály alebo služby) zodpovedajú určenému opisu predmetu zákazky, kritériám na vyhodnotenie ponúk alebo zmluvným podmienkam. Vyhlasovateľ bude akceptovať skúšobný protokol alebo certifikát vydaný takýmto orgánom so sídlom v inom členskom štáte. Vyhlasovateľ prijme aj iné dôkazy ako napríklad technickú dokumentáciu výrobcu, za predpokladu, že preukazuje, že stavebné práce (materiály alebo služby) spĺňajú požiadavky určené vyhlasovateľom.

Predložený ekvivalent nesmie vyžadovať iné vedľajšie náklady, ktoré by musel zabezpečiť vyhlasovateľ v rámci súčinnosti viažucej sa k plneniu predmetu zmluvy, ktorá bude výsledkom OVS a prijatím predloženého ekvivalentu nesmie dôjsť k zvýšeným priamym alebo nepriamym nákladom vyplývajúcim z užívania dodaného predmetu zmluvy.